มาลองบุฟเฟต์ที่มาแรงตอนนี้ค่ะ โทรจองเมื่อวานเย็น เหลือรอบเดียว 10.00-12.00 น. ดีเหมือนกันค่ะ คิดซะว่าทานบรันช์ ราคาหัวละ 765 บาทเนท ได้ยินว่าจะปรับราคาสิงหาคมนี้ค่ะ

ไลน์อาหารคร่าวๆนะคะ

• ซีฟู้ดออนไอซ์ - กุ้ง หอยแมลงภู่ หอยนางรมฝรั่งเศส
คุณแฟนจัดหอยนางรมฝรั่งเศสไป 12 ตัว ????

• ปิ้งย่าง - เนื้อวากิว (ตามสั่ง) แซลมอน กุ้งแม่น้ำ
แซลมอนหนังกรอบฟินค่ะ กุ้งแม่น้ำสดใช้ได้ค่ะ

• ซูชิ ซาชิมิ (ตามสั่ง) ยำสาหร่าย

• สปาเก็ตตี้ตามสั่ง
คุณแฟนกับเราจัดสปาเก็ตตี้ผัดพริกกระเทียมกุ้งแม่น้ำ และสปาเก็ตตี้คาโบนารากุ้งแม่น้ำ

• ซุป - ทรัฟเฟิล มิโซะ
ซุปทรัฟเฟิลดีงาม คุณแฟนจัดไป 3 ถ้วย เรา 2 ถ้วย

• อาหารปรุงสำเร็จ - พิซซ่า กุ้งเทมปุระ ปีกไก่ทอด อกเป็ด 

• สลัดและผลไม้

• ขนมหวานตามสั่ง - ฮันนี่โทสต์ ชอคโกแลตลาวา เครมบูเล โมจิฟีนิกส์ลาวา (เมนูใหม่เริ่มเมื่อวานค่ะ)
คุณแฟนกับเราจัดทั้งหมดนี้ด้วยกันค่ะ อร่อยทุกอย่าง แต่ละอย่างมาไซส์เล็ก ซึ่งดีนะ ได้ทานหลายอย่างค่ะ

• ไอศกรีมและซอฟท์ดริ้ง 
เราทานไอศกรีมชาเขียวและโยเกริตสตรอว์เบอร์รี่ (อร่อยมากค่ะ) เสียดายเครื่องดื่มไม่มีกาแฟสด